
Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā 
Izdarīt Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā (Latvijas Republikas Saeimas un Ministru Kabineta Ziņotājs, 2006, 14. nr.; 2008, 12., 16. nr.; 2009, 2., 3., 9., 10., 14. nr.; Latvijas Vēstnesis, 2009, 196. nr.; 2010, 47., 205. nr.; 2011, 148. nr.; 2012, 189. nr.; 2014, 57. nr.; 2015, 118. nr.; 2016, 241. nr.; 2018, 204. nr.; 2019, 108. nr.; 2020, 223. nr.; 2021, 52. nr.; 2022, 128. nr.; 2024, 246. nr.) šādus grozījumus:
 
1. 7. pantā:
aizstāt pirmajā daļā skaitļus un vārdus "no 18 līdz gadiem 40" ar skaitļiem un vārdiem "no 18 gadiem līdz šā likuma 46. panta pirmajā daļā noteiktajam vecumam";

izteikt otro daļu šādā redakcijā:
"(2) Ņemot vērā dienesta nepieciešamību, personas fiziskās un profesionālās spējas, kā arī veselības stāvokli, dienestā var pieņemt arī personu, kura ir vecāka par šā likuma 46. panta pirmajā daļā noteikto vecumu.".
2. 46. pantā:
izteikt pirmo daļu šādā redakcijā:
"(1) Amatpersonas var dienēt līdz 55 gadu vecuma sasniegšanai.";

papildināt ar (11) daļu šādā redakcijā:
"(11) Ministru kabinets, ievērojot amata dienesta pienākumu izpildes specifiku un amata pienākumu izpildei nepieciešamās fiziskās spējas, kā arī veselības stāvokli un psiholoģiskās īpašības, nosaka amatus, kuru amata pienākumus var pildīt līdz 50 gadu vecuma sasniegšanai."

aizstāt otrajā daļā skaitli "60" ar skaitli "65".
 
3. Izteikt 47. panta pirmās daļas 9. punktu šādā redakcijā:
"9) sasniedzot šā likuma 46. pantā noteikto vecumu, ja nav konstatēta dienesta nepieciešamība vai ja dienesta nepieciešamība ir konstatēta, bet amatpersona nepiekrīt ieņemt piedāvāto amatu;".
 
4. Papildināt pārejas noteikumus ar 22., 23. un 24. punktu punktu šādā redakcijā:
"22. Grozījumi šā likuma 46. panta pirmajā un otrajā daļā par dienesta vecuma paaugstināšanu, kā arī grozījums par šā likuma 46. panta papildināšanu ar (11) daļu stājas spēkā 2027. gada 1. janvārī.

23. Amatpersonām, kuras līdz 2026. gada 31. decembrim sasniegušas 50 gadu vecumu un kurām pagarināts dienesta laiks, un amatpersonām, kuru izdienas stāžs, kas aprēķināts saskaņā ar likumu “Par izdienas pensijām Iekšlietu ministrijas sistēmas darbiniekiem ar speciālajām dienesta pakāpēm” ir lielāks par 15 gadiem, vai kuru kopējais apdrošināšanas stāžs un tam pielīdzinātais stāžs izdienas pensijas piešķiršanai 2026. gada 31. decembrī ir lielāks par 20 gadiem, šā likuma 46. panta pirmajā daļā minētais vecums ir 50 gadi.

24. Amatpersonām, kuru izdienas stāžs, kas aprēķināts saskaņā ar likumu “Par izdienas pensijām Iekšlietu ministrijas sistēmas darbiniekiem ar speciālajām dienesta pakāpēm” 3. pantu 2026. gada 31. decembrī ir mazāks par 15 gadiem, kā arī amatpersonām, kuru kopējais apdrošināšanas stāžs un tam pielīdzinātais stāžs izdienas pensijas piešķiršanai 2026. gada 31. decembrī ir mazāks par 20 gadiem, šā likuma 46. panta pirmajā daļā noteiktais dienesta vecums – no 50 līdz 55 gadiem – pieaug pakāpeniski, un no 2027. gada 1. janvāra tas ir 50 gadi un seši mēneši, no 2028. gada 1. janvāra – 51 gads, no 2029. gada 1. janvāra – 51 gads un seši mēneši, no 2030. gada 1. janvāra – 52 gadi, no 2031. gada 1. janvāra – 52 gadi un seši mēneši, no 2032. gada 1. janvāra – 53 gadi, no 2033. gada 1. janvāra – 53 gadi un seši mēneši, no 2034. gada 1. janvāra – 54 gadi, no 2035. gada 1. janvāra – 54 gadi un seši mēneši, no 2036. gada 1. janvāra – 55 gadi.".
 
Likums stājas spēkā 2026. gada 1. janvārī.

